
โครงการส่งเสริมการบริโภคและใช้วัตถุดิบคุณภาพ 

ปีงบประมาณ พ.ศ.2570
หลักการและเหตุผล

กระทรวงเกษตรและสหกรณ์ มียุทธศาสตร์ความปลอดภัยด้านอาหารเพื่อยกระดับคุณภาพสินค้าเกษตรและอาหารทั้งที่ส่งออกและบริโภคภายในประเทศของไทยให้มีมาตรฐานและความปลอดภัยสอดคล้องกับข้อกำหนดขององค์กรระหว่างประเทศโดยมีการบูรณาการงานของหน่วยงานที่เกี่ยวข้องในระดับจังหวัด และมีนโยบายพัฒนาสินค้าเกษตรให้ได้คุณภาพมาตรฐานและความปลอดภัยเพื่อสร้างความมั่นใจให้กับผู้บริโภคและมุ่งเน้นการสร้างมูลค่าให้กับสินค้าเกษตรโดยการพัฒนาห่วงโซ่อุปทาน รวมทั้งมีกิจกรรมการสร้างแหล่งจำหน่ายสินค้าเกษตรคุณภาพมาตรฐานอาหารปลอดภัย 


สำนักงานมาตรฐานสินค้าเกษตรและอาหารแห่งชาติ (มกอช.) ได้สนับสนุนโครงการตรวจรับรองแหล่งจำหน่ายสินค้าเกษตรคุณภาพมาตรฐานอาหารปลอดภัย ระดับจังหวัดของกระทรวงเกษตร
และสหกรณ์ ตามแผนแม่บทชุมชนระดับจังหวัด ภายใต้โครงการศูนย์เรียนรู้เศรษฐกิจพอเพียงชุมชน ตามยุทธศาสตร์ความปลอดภัยด้านอาหาร โดยร่วมกับสำนักงานเกษตรและสหกรณ์จังหวัดในกิจกรรมการสร้างแหล่งจำหน่ายสินค้าเกษตรคุณภาพมาตรฐานอาหารปลอดภัย เพื่อดำเนินการตรวจประเมินและให้การรับรองแผงร้านค้าในตลาดสดและซุปเปอร์มาร์เก็ตที่จำหน่ายสินค้าเกษตรและอาหารที่ได้รับการรับรองจากกระทรวงเกษตรและสหกรณ์ ภายใต้สัญลักษณ์ Q ตั้งแต่ปี พ.ศ. ๒๕๔๙ โดยเป็นการดำเนินการเพื่อประชาสัมพันธ์และรณรงค์ให้ผู้บริโภคได้รู้จักสินค้า Q และหาซื้อสินค้า Q ได้อย่างสะดวก ส่งผลให้สินค้า Q เป็นที่รู้จักและเป็นที่ต้องการของตลาดมากขึ้น ทั้งนี้แหล่งผลิตและแหล่งจำหน่ายสินค้าเกษตรคุณภาพมาตรฐานอาหารปลอดภัยภายใต้สัญลักษณ์ Q ยังถือเป็นหัวใจสำคัญเนื่องจากเชื่อมโยงทั้งผู้ผลิตและผู้บริโภค ส่งผลให้คุณภาพชีวิตของประชาชนชาวไทยดีขึ้น

โดยในปี ๒๕๕6 – ๒๕69 ได้ดำเนินการร่วมกับสำนักงานเกษตรและสหกรณ์จังหวัด ในปี 2569 ที่ผ่านมา มีจังหวัดที่เข้าร่วมดำเนินการ จำนวน 72 จังหวัด ดังนั้น ในปี ๒๕70 กระทรวงเกษตรและสหกรณ์ ยังคงมุ่งเน้นให้มีการบูรณาการร่วมกับสำนักงานเกษตร และสหกรณ์จังหวัด ในโครงการส่งเสริมการบริโภคและใช้วัตถุดิบสินค้า Q ซึ่งสอดคล้องกับยุทธศาสตร์ความปลอดภัยอาหารในการส่งเสริมและเชื่อมโยงทั้งแหล่งผลิตและแหล่งจำหน่ายสินค้าเกษตรคุณภาพมาตรฐานปลอดภัย จึงได้จัดสรรงบประมาณโครงการส่งเสริมการบริโภคและใช้วัตถุดิบสินค้า Q ให้กับ มกอช. ดำเนินโครงการอย่างต่อเนื่อง ต่อไป          

วัตถุประสงค์
1. เพื่อส่งเสริมสถานที่จำหน่ายสินค้า Q ให้เป็นที่รู้จักและยอมรับของผู้บริโภค 

2. เพื่อส่งเสริมแหล่งผลิตสินค้า Q ในพื้นที่ ให้มีศักยภาพในการเข้าสู่ช่องทางจำหน่ายต่างๆ 
3. เพื่อประชาสัมพันธ์ให้ผู้บริโภคเข้าถึงสถานที่จำหน่ายและแหล่งผลิตสินค้า Q
๓.วิธีดำเนินงาน โดยการโอนงบประมาณให้กับสำนักงานเกษตรและสหกรณ์จังหวัด เพื่อ
1. ศึกษา สำรวจ และวิเคราะห์ข้อมูลการผลิตและสถานที่จำหน่ายสินค้า Q ในพื้นที่ 

2.  การสนับสนุนให้เกิดช่องทางจำหน่ายสินค้า Q และสินค้าที่ปลอดภัยอื่นๆ ตามรูปแบบที่เหมาะสมในพื้นที่ เช่น ตลาดสด ตลาดเกษตรกร และตลาดนัดเกษตร เป็นต้น
3.  การตรวจประเมินและให้การรับรองแผงสินค้า Q ในสถานที่จำหน่ายสินค้า Q ประเภทตลาดสด หรือตลาดที่มีศักยภาพหรือมีความพร้อม
4.  การสนับสนุนปัจจัยและอุปกรณ์ต่างๆ สำหรับแหล่งผลิตและสถานที่จำหน่ายสินค้า Q และสื่อเพื่อการประชาสัมพันธ์
5.  การประชาสัมพันธ์ให้ผู้บริโภคทราบถึงแหล่งผลิตและสถานที่จำหน่ายสินค้า Q ในพื้นที่ผ่านสื่อต่างๆ
6.  สำนักงานเกษตรและสหกรณ์จังหวัดที่รับผิดชอบกำกับดูแลการใช้งบประมาณให้เกิดประสิทธิผล และรายงานความก้าวหน้าและผลการดำเนินงาน ปัญหา อุปสรรค และข้อเสนอแนะให้  
มกอช. ทราบ
๔.พื้นที่ดำเนินการ


พื้นที่ในจังหวัดที่ประสงค์จะเข้าร่วมโครงการ จำนวน ๗3 จังหวัด
5. งบประมาณ  300,000 บาท (สามแสนบาทถ้วน)
6.หน่วยงานรับผิดชอบ  
สำนักงานเกษตรและสหกรณ์จังหวัด (ตามข้อ 4) และ 
กองรับรองมาตรฐาน  สำนักงานมาตรฐานสินค้าเกษตรและอาหารแห่งชาติ

7.ผลที่คาดว่าจะได้รับ

๑.ผลผลิต (Output)



๑) ผู้บริโภคสามารถเข้าถึงสถานที่จำหน่ายสินค้า Q ในพื้นที่


๒) เกษตรกรที่ผลิตตามมาตรฐาน มกษ. และสินค้าได้รับเครื่องหมาย Q มีช่องทาง
การจำหน่ายในพื้นที่

๒.ผลลัพธ์ (Outcome)



๑) สินค้า Q ได้รับการยอมรับจากผู้บริโภคในพื้นที่


๒) สร้างภาพลักษณ์ให้แก่สินค้า Q ให้มีความน่าเชื่อถือและความยั่งยืน


๓.ผลกระทบ(Impact)



๑) เกิดความเชื่อมโยงของแหล่งผลิตและสถานที่จำหน่ายสินค้า Q



๒) ผู้บริโภคในพื้นที่มีส่วนร่วมในการสนับสนุนสินค้าและผลิตผล Q ในพื้นที่


๓) เกิดการขยายตัวของเกษตรกรที่เข้าสู่การผลิตตามมาตรฐาน มกษ. และสินค้าได้รับเครื่องหมาย Q เพิ่มขึ้น 

